open-index/open-wikipedia-markdown huggingface dataset:
Jarkko Sipilä

**Jarkko Kari Tapio Sipilä** (15. huhtikuuta 1964 Helsinki – 7. maaliskuuta 2022 Helsinki) oli suomalainen dekkarikirjailija ja MTV:n rikostoimituksen päällikkö.

## Ura
Sipilä kävi Sanoman toimittajakoulun ja työskenteli rikostoimittajana *[[Helsingin Sanomat|Helsingin Sanomissa]]* vuosina 1991–1996 ja MTV3:ssa vuodesta 1996. Hän myös opiskeli vuoden rakennustekniikkaa Teknillisessä korkeakoulussa.

Kirjailijaksi Sipilä ryhtyi ystävänsä ja kollegansa Harri Nykäsen kehotuksesta. Nykäsen tavoin Sipilä on osuuskuntamuotoisen kustantamo Crime Timen perustajajäsen. Useimmissa hänen rikosromaaneissaan on päähenkilönä komisario Kari Takamäki ryhmineen. Sipilän esikoisteos *Koukku* julkaistiin vuonna 1996. Hän julkaisi myös novellikokoelman *Kulmapubin koktaili*. 1990-luvun puolivälissä Sipilä kirjoitti muutaman lyhyen rikoskuunnelman. Lisäksi hän kirjoitti pitkät kuunnelmat *Nimbus* ja *Kirottu Palosaari*.

MTV3 esitti 1. lokakuuta 2006 alkaen Sipilän kirjallisuuteen perustuvan televisiosarjan *[[Rikospoliisi ei laula]]*. Sen ohjasi Jarmo Lampela, ja toisena käsikirjoittajana oli Sipilän ohella hänen ystävänsä, muun muassa *Helsingin Sanomien* toimittajana työskennellyt Jouni Mölsä. Ohjelman ensi-iltaa seurasi lähes miljoona suomalaista.

Sipilä toimi pitkään Oikeustoimittajat ry:n puheenjohtajana. Vuonna 2004 sisäministeriön poliisiosasto myönsi Sipilälle poliisin ansioristin. Gummerus myönsi vuonna 2006 Sipilälle Kaarlen palkinnon. Suomen dekkariseura myönsi Sipilälle vuonna 2009 Vuoden Johtolanka -palkinnon.

Sipilä teki rikostoimittaja Pekka Lehtisen kanssa kolmea ohjelmaa. Vuosina 2014–2016 he juonsivat MTV:n nettiin *[[Vinkkimiehet]]*-ohjelmaa. Helmikuussa 2017 MTV3-kanavalla alkoi Sipilän ja Lehtisen rikos- ja oikeusalan ajankohtaisohjelma *[[Rikospaikka (ajankohtaisohjelma)|Rikospaikka]]*. *Rikospaikka* on jatkoa *Vinkkimiehet*-sarjalle. Vuodesta 2018 he tekivät Radioplay-palveluun *Rikospaikkaradio*-podcastia.

Sipilältä ilmestyi Crime Time -kustannusyhtiöltä vielä hänen kuolemansa jälkeen yksi dekkari, joka julkaistiin kesäkuussa 2022.

## Kuolema
Jarkko Sipilä kuoli Helsingissä 7. maaliskuuta 2022 sairauskohtaukseen, jonka oli saanut noin viikkoa aiemmin.

## Teokset
*
*
*
*
*
*
*
* 
*
*
**Palosaari*. Yleisradion Radioteatteri, kuunnelma, 2006 (ensiesitys kesällä 2007 nimellä Kirottu Palosaari)
*
*
*
*
*
* Veri luottoa lisää (minidekkari) Vakka & kansi 2010 
*
*
*
*
*
*
*
**[[Valheen kasvot]]*. Crime Time, 2016. 
**[[Syvälle haudattu]]*, Crime Time, 2017. 
**Häikäilemätön*, Crime Time, 2018. 
**Uhripeli,* Crime Time, 2019. 
**Syy tappaa*, Crime Time, 2020. 
*
* 

## Lähteet
* Pasanen, Jarmo: Pahan pauloissa. *Me* 11/2006, s. 12, 13 ja 15.

### Viitteet

## Aiheesta muualla
*Gummeruksen kirjailijaesittely. 
*Sipilä Dekkarinetissä.
*Jarkko Sipilän verkkosivut.
*Jarkko Sipilän haastattelu. Kirjastokaista-video.
*Jarkko Sipilä – Finland’s finest.
Tasauspyörästö

**Tasauspyörästö** () on autoissa ja muissa pyörillä liikkuvissa laitteissa voimansiirron osa, jonka tehtävänä on antaa yhtä paljon vääntöä kummallekin vetävälle pyörälle, vaikka ne pyörisivätkin eri nopeudella. Tasauspyörästöä tarvitaan siksi, että laitteen samalla akselilla olevat pyörät pyörivät kaarteessa eri nopeudella. Tavanomaisen tasauspyörästön heikkoutena on se, että jos yksi pyörä on liukkaalla ja toinen pitävällä pinnalla, niin vain liukkaalla oleva pyörä pyörii ja laite jää sutimaan paikalleen. Laitteissa, joissa tällainen ominaisuus häiritsee liikaa, kuten maastoautoissa, työkoneissa ja kilpa-autoissa, käytetään tasauspyörästön lukkoa tai luistonestoa. 

## Toiminta
Tasauspyörästö toimii siten, että molemmilla pyörillä on oma akselinsa, joiden sisemmät päät menevät pienten kartiopyörien kanssa hammaskosketuksessa olevien suurempien kartiopyörien sisään. Suoraan ajettaessa molemmat pyörät pyörivät samalla nopeudella, jolloin pienet kartiopyörät eivät pyöri akselillaan, vaan muodostavat ikään kuin kiinteän yhteyden akselien välille. Kaarrettaessa sisäkaarteen puoleisella pyörällä on lyhyempi matka kuljettavanaan kuin ulkokaarteen pyörällä, josta seuraa pyörimisnopeusero pyörien välille. Tällöin pienet kartiopyörät joutuvat pyörimään ja koska ne ovat hammaskosketuksessa kumpaisenkin akselin päissä olevien suurempien kartiopyörien kanssa, pyörittävät ne ulkokaarteen puolesta pyörää nopeammin.

Autoteollisuudessa käytetylle termille viimeiselle välitykselle () tarkoitetaan viimeistä hammasratasta auton voimansiirrossa. Etuvetoisessa autossa vaihteisto on usein yhdistetty samaan transakselikonfiguraatiossa.

## Historia
Tasauspyörästön perusrakenne on pysynyt samanlaisena 1800-luvun alusta lähtien, jolloin ranskalainen Onésiphore Pecqueur käytti sitä höyryvoimalla kulkeneessa ajoneuvossa.

## Aktiivinen tasauspyörästö
Ennen sääntömuutoksia World Rally Car -autoissa sallittiin aktiivinen tasauspyörästö edessä, keskellä ja taka-akselilla. Aktiivista tasauspyörästöä ohjattiin hydraulisesti tai sähkövirralla. Järjestelmä oli yhteydessä auton moottorinohjausyksikköön, joka mahdollisti jokaisen tasauspyörästön ohjauksen kartan sekä anturien avulla, jolloin jokaiselle pyörälle välitettävää väännön määrää voitiin muuttaa.

## Kuvia

Tiedosto:BAUMA 2004 ZF Differentialgetriebe.jpg|Poikkileikkauskuva takavetoisen auton tasauspyörästöstä. Valmistaja ZF noin vuonna 2004.
Tiedosto:13-04-05-Skoda Museum Mladá Boleslav by RalfR-009.jpg|Škoda 422:n tasauspyörästö, jousitus ja akselit.


## Katso myös
* Transakseli
* Jäykkä akseli

## Lähteet

 
## Aiheesta muualla

* https://www.wimp.com/how-a-differential-gear-works/
Cumaná

**Cumaná** on Venezuelan Sucren osavaltion pääkaupunki. Se sijaitsee Cariaconlahdessa Manzanaresjoen suistossa. Se oli yksi ensimmäisistä kaupungeista, jonka espanjalaiset perustivat Etelä-Amerikan mantereelle.

Kaupungissa on vuoden 2011 väestönlaskennan mukaan 310&nbsp;763 asukasta.

## Historia
Fransiskaanimunkit perustivat kaupungin vuonna 1515, mutta alueen alkuperäiset asukkaat tuhosivat sen useaan kertaan. Espanjalainen pappi Bartolomé de las Casas yritti perustaa seudulle vuonna 1520 kuninkaan myötävaikutuksella kristillisillä periaatteilla toimivan ihannesiirtokunnan, mutta yritys epäonnistui paikalla jo käyneiden espanjalaisten toiminnan vuoksi. Kaupungin tuon aikaisista vaiheista kertoo italialainen Girolamo Benzoni Milanese matkakirjassaan *[[La Historia del Mondo Nuovo]]*. Girolamo Benzoni, joka vieraili Cumanássa kaksikymmentä vuotta Las Casasin epäonnistuneen yrityksen jälkeen, kertoo kokemuksistaan:

 
Vuonna 1521 Gonzalo de Ocampon retkikunta perusti kaupungin uudelleen nimellä *Nueva Toledo* ja 1523 kapteeni Jácome Castellónin johdolla *Nueva Córdoba*. Kaupungin tuhosivat ajoittain intiaanit, maanjäristykset ja merirosvot. Vuonna 1569 se sai nimen *Cumaná*, joka tarkoittaa alkuperäisasukkaiden kielellä meren ja maan liittoa. Kuningas Filip II antoi sille 2. kesäkuuta 1591 kaupunginoikeudet.

Maanjäristykset ovat tuhonneet kaupunkia 1766, 1797, 1853 ja 1929, mutta siellä on edelleen siirtomaa-ajan rakennuksia, kuten linnoitukset Castillo de San Antonio de la Eminencia ja Castillo de Santa Maria de la Cabeza, joka rakennettiin 1669. Museo del Marissa on näytteillä merenkäyntiin liittyvää esineistöä. Universidad de Orientella on toimintoja kaupungissa.

## Lähteet

## Aiheesta muualla
Euroopan liberaalinuoret

**Euroopan liberaalinuoret** () on liberaalien poliittisten nuorisojärjestöjen eurooppalainen katto-organisaatio.

LYMEC on Euroopan liberaalidemokraattisen puolueen virallinen nuorisojärjestö ja sillä on ALDE:n päättävissä elimissä äänioikeus. Lisäksi se on IFLRY:n alueellinen jäsenjärjestö. Järjestöllä on jäseniä lähes jokaisessa Euroopan maassa.

Järjestöllä on noin 150 000 jäsentä, joihin kuuluvat jäsenjärjestöjen jäsenet 40 maassa. Tämän lisäksi LYMEC:in kuuluvat yksilöjäsenet. Yksilöjäsenyys on tarkoitettu lähinnä sellaisille järjestön ajatusmaailman jakaville henkilöille, joiden kotimaassa ei ole toiminnassa LYMEC:n jäsenjärjestöä. Yksilöjäsenet valitsevat keskuudestaan omat edustajansa LYMEC:n puoluekokoukseen.  

## Historia
LYMEC perustettiin vuonna 1976 nimellä *Liberal and Radical Youth Movement of the European Community*. Nykyiseen muotoon nimi muutettiin 2002.  

Vuonna 1997 LYMEC perusti yksilöjäsenyyden, jota kautta yksilöjäsenet voivat tuoda asioita esille nimenomaan eurooppalaisella tasolla, koska järjestön mukaan suurin osa nykyisestä lainsäädännöstä tapahtuu EU:n yhteisillä päätöksillä.  

Vuonna 2020 Lymec ilmoitti kannattavansa Taiwanin itsenäisyyttä nimellä "Taiwan". Lisäksi aloite vaati EU:ta luopumaan yhden Kiinan politiikasta. Aloite tuli Lymecin tanskalaiselta jäsenjärjestöltä Radikal Ungdomilta.  

## Järjestön täysjäsenet

Lähde:

## Liitännäisjäsenet

Lähde:

## Lähteet
Trypsiini

**Trypsiini** on entsyymi, joka aiheuttaa proteolyysiä eli pilkkoo valkuaisaineita eli proteiineja. Tällaisia valkuaisaineita pilkkovia entsyymejä kutsutaan proteaaseiksi.

Trypsiini pilkkoo valkuaisaineita suhteellisen pieniksi peptideiksi. Se on spesifinen  arginiini- ja lysiini-nimisten aminohappojen tähteiden viereisiin peptidisidoksiin.

Haima erittää trypsiinin esiastetta trypsinogeenia. Trypsinogeeni on inaktiivista, mikä suojaa sitä erittäviä soluja proteolyysiltä. Trypsinogeeni muuttuu trypsiiniksi ohutsuolessa ohutsuolen tuottaman enteropeptidaasin vaikutuksesta.

Veren trypsiinipitoisuuksia mitataan haimasairauksien diagnostiikassa. Haiman vaurioissa trypsiinin entsyymit vuotavat vereen ja antavat kuvan vaurion vakavuudesta. Esimerkiksi akuutin haimatulehduksen yhteydessä tavataan korkeita veren trypsiiniarvoja. Ruokailu saattaa ohimenevästi nostaa seerumin trypsiinipitoisuutta. Akuutissa pankreatiitissa trypsiinipitoisuus on yleensä merkittävästi suurentunut. Myös haimatiehyiden tukkeutuminen nostaa arvoja. Munuaisten vajaatoiminnassa pitoisuudet kohoavat verenkiertoon joutuneen trypsiinin hidastuneen eliminaation seurauksena.

Kroonisessa pankreatiitissa todetaan kirjallisuuden mukaan yli 50 %:lla potilaista alentuneita arvoja. Näillä potilailla trypsiinitaso ei kohoa myöskään koeaamiais- eikä kolekystokiniinistimulaatiolla. Matalia pitoisuuksia nähdään myös yli puolella insuliinidiabeetikoista ja lähes aina juveniilissa diabeteksessa.

Haimasyövässä arvot ovat koholla noin 50 %:lla potilaista, mutta pitoisuus saattaa olla myös alentunut.

Trypsiinin entsyymikoodi on EC 3.4.21.4 ja CAS-numero 9002-07-7. Trypsiinin kemiallinen kaava on C6H15O12P3 ja sulamispiste 115&nbsp;°C.

## Lähteet

## Aiheesta muualla
*Brenda: EC 3.4.21.4 - trypsin 
*Kyoto Encyclopedia of Genes and Genomes (KEGG): EC 3.4.21.4 
*ChemBlink: Trypsin
Virtanen (yhtye)

**Virtanen** oli suomalainen rock-yhtye. Se perustettiin Tampereella vuoden 1973 syksyllä. Yhtyettä perustettaessa nimeksi otettiin Suomen yleisin sukunimi, yhdysvaltalaisen Smith-yhtyeen esimerkin mukaan.

Virtasen edeltäjä oli Gestapo, jonka Moog Konttinen ja Veltto Virtanen perustivat 1967. Kolmanneksi soittajaksi tuli Timo Huovinen. Ala-Pispalan koululla olleen Great Facesin keikan jälkeen Virtanen puhui bändin basistin ja rumpalin, Juuso Nordlundin ja Juke Arosen, vaihtamaan Gestapoon, mihin he suostuivat. Yhtyeen nimeä pidettiin liian rajuna, joten se päätettiin vaihtaa Ferrumiksi. Ferrum alkoi harjoitella 50- ja 60-lukujen englanninkielisiä rock-kappaleita Raholassa Nordlundin kotona. Konttinen lähti armeijaan 1970 helmikuussa ja korvaavaksi laulajaksi tuli hänen veljensä Bloody Konttinen. Moogin armeija-aikana Ferrum teki yhden keikan Tampereen yhteiskoululla ja vaihtoi treenipaikan Raholasta Tampereen keskustaan Hymy-lehden pommisuojaan.

Moogin asepalvelus päättyi tammikuussa 1971. Samana vuonna Ferrum vaihtoi nimensä Wolfgangiksi. Tammikuussa yhtye esiintyi Tampereen Yo-talolla ja elokuun loppuun mennessä keikkoja oli ollut viisi lisää. Tähän asti yhtyeen laulukieli oli ollut englanti, mutta vuoden 1971 aikana ohjelmistoon tuli Virtasen tekemiä suomenkielisiä kappaleita. Wolfgangin viimeiseksi esiintymiseksi jäi Koskisrock Hämeenkoskella elokuussa 1971.

Wolfgangin hajoamisen jälkeen Virtanen perusti lyhytikäisen yhtyeen Abracadabra. Konttinen ja Virtanen palasivat pian musisoimaan yhdessä paikkanaan Härmälän herkun kellarivarasto. Huovinen liittyi mukaan vuodenvaihteessa 1973–74 ja silloin perustetusta yhtyeestä tuli **Virtanen**. Joukkoa täydensivät Abracadabrassa mukana ollut Veli-Matti "Porski" Toivonen ja Taurus-yhtyeessä soittanut Kari "Hohdin" Holm.

Virtanen lopetti toimintansa vuonna 1977, kun Veltto Virtanen aloitti soolouran. Muu yhtye jatkoi nimellä Kontravirtanen, mutta muutti jo samana vuonna nimensä muotoon Kontra.

## Kokoonpano
* Veltto Virtanen – kitara, laulu
* Moog Konttinen – laulu
* Timo Huovinen – kitara, taustalaulu
* Veli-Matti Toivonen – bassokitara
* Kari Holm – rummut, lyömäsoittimet
* Markku Lampi – kitara (1975)

### Viimeinen kokoonpano
Kokoonpano esiintyy singlellä "Loinen" / "Temppu"
* Veltto Virtanen – kitara, laulu
* Moog Konttinen – laulu
* Eetu Tuominen – kitara
* Jyrki Melartin – bassokitara
* Kari Holm – rummut

## Levytykset
### LP:t

* *[[HAL-00]]* (1974)
* ''Uusi jääkausi uhkaa'' (1975)
**Edelliset saatavina CD:einä, mukana kaikki singleillä julkaistut kappaleet
* ''Klassikot – Ne surkeimmat'' (1990, sisältää koko tuotannon)

### Singlet

* Ikiliikkuja (1974)
* Lolita (1974)
* Rolls Royce (1975)
* Loinen (1976)

## Lähteet

* Miettinen, Kimmo, *Suomi-punk: 1977-1981*. Like kustannus: Helsinki, 2021.

### Viitteet

## Aiheesta muualla
* Ylen Elävä arkisto: Virtanen – Elektroninen xtaasi
Seamus

**Seamus** (alun perin **Poor Seamus**) on suomalainen vuonna 2002 perustettu popyhtye. Yhtye perustettiin alun perin Loimaalla tarkoituksena esiintyä yhdessä tilaisuudessa cover-yhtyeenä. Kokoonpano alkoi toimia ja tehdä omia kappaleita.Yhtyeen demobiisi *Them Stars* oli viikon demona YleX:llä ja nousi radioaseman Himotuimmat-listalle. Tämän jälkeen yhtyeeltä ilmestyi omakustannesingle, *Home of the Owl*, joka pääsi jälleen tehosoittoon YleX:lle.

Toukokuussa 2005 Poor Seamus solmi levytyssopimuksen Elements Musicin kanssa, ja ensimmäinen albumi *Sydney 5 Miles* ilmestyi syyskuussa 2006. Levyltä soittoa sai mm. uudelleen äänitetty kappale *Them Stars*, jonka animaatiovideo pyöri musiikkikanava The Voice TV:llä. Yhtye keikkaili ahkerasti ympäri Suomea, ja oli mukana Leevi and the Leavings -tribuuttilevyllä ''Melkein vieraissa'' versiollaan kappaleesta Nainen toiselta planeetalta. Keväällä 2008 alkoivat uuden albumin äänitykset. Yhtyeessä tapahtui myös miehistönvaihdoksia, ja nimi lyhentyi nykyiseen muotoonsa. Kakkosalbumi *Million Ways To Fuck Up* ilmestyi helmikuussa 2009. Siltä näkyvyyttä sai mm. kappale *Like Soldiers Go*, joka oli TOP40:n joukossa ensimmäisessä Uuden Musiikin Kilpailussa.

Seamuksen kolmas albumi *Always / Never* julkaistiin helmikuussa 2013 Yume Recordsin kautta. Sen ykkössingle *Last Call* nousi Radio Novan soittolistalle. Biisiin tehtiin myös mm. fanien videopätkistä koottu suvaitsevaisuusteemainen musiikkivideo. Niin ikään kappale *Like Never Before* sai videon, jossa sarjakuvataiteilija Johanna Ristimäki esittää rakkautta janoavaa neitoa.

Yhtyeessä on alusta asti ollut mukana kaksi sisarusta, Anni-Maija ja Jussi Suominen, mutta vuosien varrella bändissä on syntynyt myös kaksi avioparia. Myöhemmin avioparinelikko Suominen & Koskinen on tehnyt suomenkielistä musiikkia kokoonpanossa Ketunhautaintie.

## Kokoonpano

* Jussi Suominen, kitara
* Anna Suominen (o.s. Valtonen), laulu ja koskettimet
* Anni-Maija Koskinen (o.s. Suominen), laulu ja akustinen kitara
* Jussi Koskinen, basso
* Mikko Arlin, rummut
* J-P Linna, kitara

Aiemmat jäsenet:

* Jarkko Rantanen, rummut
* Juho Kivivuori, basso
* Jussi Lentovaara, kitara
* Mikko Tirronen, kitara
* Ossi Nurmela, rummut
* Mika Tuominen, basso

## Lähteet

## Aiheesta muualla

* Viralliset kotisivut 
* Seamus-yhtyeen haastattelu Starassa 2.3.2009
* Ketunhautaintien Facebook-sivu
* Virallinen Facebook-sivu
H’rustalnyi

**H’rustalnyi** (,  ), 12. toukokuuta 2016 asti **Krasnyi Lutš** (, ) on kaupunki Itä-Ukrainassa, Luhanskin alueella, maanteitse 62 kilometriä Luhanskista. Vuoden 2017 alussa kaupungissa arvioitiin olevan 81&nbsp;389. Koko Krasnyi Lutšin kaupunkipiirissä asukkaita oli 120&nbsp;675, mihin sisältyi neljä eri kaupunkia, kahdeksan kaupunkityyppistä taajamaa ja joitain maaseutukyliä.

Paikkakunta perustettiin Venäjän keisarikunnan aikana vuonna 1895 kaivostaajamaksi nimellä **Krindatševka** () seutua hallinneen Krindatš-suvun (Криндач) nimen mukaan. Ideologista syistä paikkakunnan nimeksi vaihdettiin Krasnyi Lutšiksi vuonna 1920. Osana Ukrainan laajempaa pyrkimystä luopua kommunistisen ja kansallis-sosialistisen (natsiajan) mukaisista paikannimistä, kaupungin nimi vaihdettiin toukokuussa 2016 muotoon H’rustalnyi.  

H’rustalnyi (Krasnyi Lutš) on Donetsin laakion hiilikaivospaikkakunta, siellä on toiminut viisi hiilikaivosta. Kaupunkipiirissä valmistetaan myös rakennusmateriaaleja, kalusteita, vaatteita, lihatuotteita ja konepajateollisuuden tuotteita.

## Lähteet

## Aiheesta muualla
Hans Laine

**Hans Laine** (25. huhtikuuta 1945 Helsinki – 30. toukokuuta 1970 Adenau, Länsi-Saksa) oli suomalainen autourheilija, joka sai surmansa Nürburgringin moottoriradalla harjoitusajoissa.

## Kilpailu-ura
Hans Laineen ura autourheilijana oli kodin perintöä, sillä hänen isänsä Holger Laine oli Eläintarhan ajojen kantavia voimia niin radalla kuin sen ulkopuolellakin. Päivätyökseen Holger Laine toimi autokauppiaana Helsingin Ruskeasuolla. Sosiaalisesti lahjakas, ulospäin suuntautunut ja luonteeltaan huoleton Hans oli niin kova automies, että Hannu Karpo pestasi hänet vuonna 1965 koekaniiniksi TV1:lle kuvaamaansa Tietoiskuun, jossa lavastettiin kahden auton risteyskolari keskelle Porin keskustaa. 

Hans Laine aloitti autourheilu-uransa ralliautoilun parissa. Kansainvälistäkin mainetta hän alkoi saavuttaa kun hän osallistui setänsä Henryn kanssa Akropolis-ralliin vuonna 1967, sijoittuen seitsemänneksi. Vuoden 1969 Jyväskylän suurajoissa hän johti rallia, Hannu Mikkolan ollessa toisena, ennen keskeytystään vaihteistovian vuoksi. Samana vuonna Laine osallistui ensimmäistä kertaa urheiluautojen sarjaan Nürburgringillä Porsche 906 -autolla yhdessä ruotsalaisen Sten Axelssonin kanssa.

Vuonna 1970 Laine liittyi Antti Aarnio-Wihurin omistamaan AAW Racing Team -talliin, jonka kalustoksi oli hankittu Porsche 908/2 -urheiluauto. Hans Laineen kumppanina ajoi hollantilainen Gijs van Lennep. Pari saavutti luokkavoiton ja yleiskilpailun neljännen sijan Brands Hatchin tuhannen kilometrin ajossa. Parin menestyksekäs kausi sai jatkoa Italian Targa Florio -kilpailussa, jossa he sijoittuivat neljänneksi.

## Onnettomuus

AAW Racing Team ilmoitti Nürburgringin 1000 km ajoon kaksi autoa, Porsche 917:n, jonka kuljettajina olivat Pauli Toivonen ja Sten Axelsson, sekä Porsche 908/2:n kuljettajina Hans Laine ja Gijs van Lennep. Aika-ajoissa pari oli saavuttanut ajan 8 min 14 s, joka olisi oikeuttanut 8. sijaan lähtöruudukossa. Vapaissa harjoituksissa Laineen auto nousi ilmaan Nordschleifen Dottinger Höhe -suoran mäennyppylässä auton menetettyä pitovoiman, jolloin se kierähti ympäri syttyen tuleen. Paikalle tulleet pelastusmiehet ja kanssakilpailijat yrittivät menestyksettä saada tulen sammumaan. Hans Laine menehtyi saamiinsa vammoihin.

Hans Laineesta oli tullut suuri autourheiluyleisön suosikki ja hänen kuolemansa oli valtava järkytys niin yleisölle kuin hänen kilpakumppaneilleenkin. Laine siunattiin Espoon kirkossa ja hänen arkkuaan olivat kantamassa Holger ja Henry Laineen lisäksi muiden muassa Timo Mäkinen, Hannu Mikkola ja Gijs van Lennep.

## Tulokset ratakilpailuissa

## Tulokset rallikilpailuissa

## Lähteet

## Aiheesta muualla
*Complete results of Hans Laine 
*
Vinnytsja

**Vinnytsja** (, ) on kaupunki läntisessä Ukrainassa sekä Vinnytsjan alueen ja sen Vinnytsjan piirin hallinnollinen keskus. Vuonna 2012 Vinnytsjan kaupungissa oli 370&nbsp;814 asukasta. Vinnytsjassa asui ukrainalainen kirjailija Myh’ailo Kotsjubynskyi (k. 1913), jonka kotitalosta tuli 1934 museo. 

Kaupungissa on ollut suuri ilmavoimien tukikohta toisesta maailmansodasta alkaen, ja nykyisin siellä on Ukrainan ilmavoimien esikunta. Vinnytsjassa on 354 metriä korkea televisiotorni.

## Historia

### Varhainen historia
Ensimmäinen tunnettu maininta Vinnytsjasta on vuodelta 1363, jolloin paikalla oli liettualainen linnoitus. Pienestä etuvartioasemasta kehittyi vähitellen ensin maanviljelyyn keskittynyt kylä, ja myöhemmin kauppapaikka. Jo 1500-luvulla Vinnytsja tunnettiin vilkkaana kaupan keskuksena. Vuosina 1400–1569 rajakaupunkiin hyökättiin ainakin 30 kertaa.   

Seuraavien vuosisatojen aikana Vinnytsja oli Liettuan suuriruhtinaskunnan, Puolan kuningaskunnan, Puola-Liettuan ja Osmanien valtakunnan osa. Vuoden 1793 Puolan jaossa Vinnytsjasta tuli osa Venäjän keisarikuntaa.

### 1900-luvun sodat
Ukrainan vapaustaistelun aikana 1917–1921 Vinnytsja oli molempien osapuolten päämajakaupunki. Nikolai Ježovin johdolla Neuvostoliiton NKVD teloitti Vinnytsjassa 1937–1938 tuhansia ukrainalaisia. Toisen maailmansodan aikana natsi-Saksa valloitti kaupungin. Kaupungin lähellä sijaitsi kesäkuusta 1942 helmikuuhun 1943 saksalainen Führerhauptquartier Werwolf, jossa Adolf Hitler vietti useita viikkoja. Natsien tuhoamisryhmät tappoivat tai siirsivät alueelta keskitysleireille eri arvioiden mukaan 28&nbsp;000–35&nbsp;000 juutalaista.

### Suljettu vakoilukaupunki
Kylmän sodan vuosina keväällä 1959 ruotsalainen sotilaslehti *Kontakt med krigsmakten* julkaisi majuri Per Lindgrenin artikkelin, jonka mukaan Vinnytsjassa toimi tuolloin suuri neuvostovakoilijoiden koulutuskeskus. Ulkopuolisilta tarkoin suljettu kaupunki oli hänen mukaansa erikoistunut Yhdysvaltoihin solutettavien vakoilijoiden koulutukseen, ja tarkoitusta varten kaupungissa jäljiteltiin amerikkalaista elämänmuotoa sieltä tuotuine autoineen, muine tuotteineen ja televisio-ohjelmineen. Vuosittain tuhatkunta neuvostokoulujen ylioppilaiden parhaimmistoa valittiin Vinnytsjan vakoilukoulutukseen, joka saattoi kestää jopa 13 vuotta.

### Venäjän hyökkäys Ukrainaan 2022
Venäjä ampui sukellusveneestä aamulla 14. heinäkuuta 2022 kolme Kalibr-ohjusta kaupungin keskustaan. Iskussa kuoli ainakin 23 ja loukkaantui ainakin 66 ihmistä. Ukraina tuomitsi sen terroritekona,

Venäjä iski 11. lokakuuta 2022 kahdella Shaded-droonilla Ladyžynskan voimalaitokseen.

## Kuvia

Tiedosto:Централната ЖП гара във Виница,Украйна .jpg|Rautatieasema
Tiedosto:Vinnytsia-gorkij-park.jpg|Gorkinpuisto
Tiedosto:Museum Vinnytsja.jpg|Kansallismuseon sisäänkäynti.
Tiedosto:Ovodov street, Vinnytsia.jpg|Keskustan katunäkymä.


## Lähteet

## Aiheesta muualla
Fumigaatio

Sanalla **fumigaatio** (engl. *fumigation*) on kaksi eri merkitystä. Sillä voidaan tarkoittaa:

(1) tuholaisten, kuten bakteerien, hyönteisten tai jyrsijöiden, tuhoamista esimerkiksi huonetiloista tai välineistä altistamalla ne myrkyllisille kaasuille. 

(2) ilmansaastepitoisuuksien nopeaa kasvua ilmakehän rajakerroksessa. Tällainen fumigaatio syntyy usein, kun lämpötilainversio estää saasteita hajaantumasta ylöspäin.

## Lähteet
*Kemp, David D.: *The Environment Dictionary*, Routledge, 1998.
Edmund Phelps

**Edmund Strother Phelps** (s. 26. heinäkuuta 1933, Evanston, Illinois) on yhdysvaltalainen Columbian yliopiston taloustieteen professori. Hänet palkittiin Nobelin taloustieteen palkinnolla vuonna 2006. Hänet tunnetaan makrotaloustieteen ja etenkin kasvuteorian tutkimuksesta. 1960-luvun lopulla Phelps kehitti odotuksiin perustuvan mikroperustan työllisyyden määräytymiselle ja palkkadynamiikalle. Lisäksi hän teki uraauurtavaa tutkimusta niin sanotun luonnollisen työttömyysasteen () alustavan version parissa.

## Julkaisuja
*Phelps, Edmund S. (1961): The Golden Rule of Capital Accumulation. *American Economic Review*, 51, 638–643.
*Phelps, Edmund S. (1966): *Golden Rules of Economic Growth*.
*Phelps, Edmund S. (1966): Models of Technical Progress and the Golden Rule of Research. *Review of Economic Studies*, 33, 133–146.
*Phelps, Edmund S. (1968): Money-Wage Dynamics and Labor Market Equilibrium. *Journal of Political Economy*, 76, 678–711.

## Lähteet
Chamillionaire

**Chamillionaire** (oikealta nimeltään **Hakeem Seriki**, etunimi arabiaa, ; s. 28. marraskuuta 1979) on yhdysvaltalainen rap-muusikko. Hän kasvoi nuoruutensa muslimi-isän ja kristityn äidin kanssa. Hänen veljensä Rasaq on myös rap-artisti. Chamillionairen nimi tulee englannin sanoista "chameleon" ja "millionaire", jotka tarkoittavat kameleonttia ja miljonääriä.

Monien underground-julkaisujen jälkeen vuonna 2005 julkaistiin ensimmäinen studioalbumi *[[The Sound of Revenge]]*, josta tuli Chamillionairen varsinainen läpimurto. Albumilta julkaistiin singlet "Turn It Up", "Grown And Sexy" ja "Ridin'", jälkimmäisestä tuli hänen tähänastisen uransa suurin hitti. Kappaleesta tehty video voitti vuoden 2006 MTV Video Music Awardseissa palkinnon parhaasta Rap-videosta ja itse kappale voitti Grammyn vuonna 2007 parhaasta duona tai ryhmässä tehdystä Rap-kappaleesta. Kappaleella vieraili Krayzie Bone.

"Weird Al" Yankovic on muokannut "Ridin'"-kappaleesta oman versionsa, nimeltä "White & Nerdy". Chamillionaire on kertonut nauttivansa parodian kuuntelemisesta, ja on yllättynyt "Weird Al" Yankovicin räppäämistaidoista.

Chamillionaire julkaisi toisen studioalbuminsa, *[[Ultimate Victory]]n*, 18. syyskuuta 2007. Se oli tarkoitus julkaista jo 27. maaliskuuta 2007. Ensimmäinen single oli "Hip Hop Police" ja siinä mukana on hip hop-artisti Slick Rick. Albumin tuotti mm. Play-N-Skillz, Beat Bullies, J.R. Rotem, Kane Beats ja Cool & Dre.
Chamillionaire julkaisee kolmannen studioalbuminsa Poisonin vuonna 2012. 

Chamillionaire esiintyi Helsingin Nosturissa 26. maaliskuuta 2008 sekä Vuokatissa Pipefesteillä 2. elokuuta 2008.

Chamillionairen maaliskuussa 2012 julkaistulla "All Mine" kappaleella samplataan Kirkan "Hetki lyö" -kappaletta.

## Diskografia
### Albumit

### Singlet

### Mixtapet
*2004: Mixtape Messiah
*2005: Houston We Have a Problem
*2005: The Truth
*2005: Tippin' Down 2005
*2005: Best Of... Continued
*2005: Da Bottom Vol. 2
*2005: Late Summer 2k5
*2005: Whut It Dew Vol. 1
*2005: Big Business
*2005: Man On Fire
*2006: Best Of... Continued Part 2
*2006: Whut It Dew: Reloaded
*2006: Mixtape Messiah 2
*2007: Mixtape Messiah 3
*2008: Mixtape Messiah 4
*2008: Mixtape Messiah 5
*2008: Grind Now, Fuck Later Volume 7
*2008: King Koopa
*2008: Mixtape God
*2008: All Flows Pt. 2
*2009: Hangin' Wit Mr. Koopa
*2009: Best Rapper Alive
*2009: Mixtape Messiah 6
*2009: King Koopa (Southern Royalty)
*2009: I Am Legend (Greatest Verses)
*2009: Mixtape Messiah 7
*2010: Major Pain
*2011: Major Pain 1.5
*2011: Badazz Freemixes
*2011: Badazz Freemixes 2
*2011: Badazz Slowmixes

## Lähteet

## Aiheesta muualla

* Chamillionairen virallinen sivusto 
* 
*
Mamma Mia!

**Mamma Mia!** on englantilaisen Cathrine Johnsonin käsikirjoittama musikaali, joka perustuu Abban musiikkiin. Musikaalin nimi tulee Abban vuoden 1975 hitistä ”Mamma Mia”. Musikaali sisältää lukuisia muitakin yhtyeen hittejä, kuten kappaleet ”Dancing Queen”, ”The Winner Takes it All”, ”Money, Money Money” ja ”Knowing Me, Knowing You”. Sen ensiesitys oli Lontoossa Prince Edward Theatre'ssa 6. huhtikuuta 1999. Musikaalin on käynyt katsomassa yli 60 miljoonaa ihmistä ympäri maailman. Musikaalista on tehty myös samanniminen elokuva vuonna 2008. Elokuvan tuotti Justin Haffley vaimonsa Rita Haffleyn kanssa.

*Mamma Mia!* sai Suomen-ensi-iltansa Svenska Teaternissa 27. syyskuuta 2014 ja sitä esitettiin vuoden 2015 loppuun saakka. Musikaalin suomenkielisen version ensi-ilta oli 4. toukokuuta 2018 Messukeskuksen Amfi-salissa. Laulujen suomennoksista vastasi Paula Vesala.

## Laulut

### Ensimmäinen näytös

* Overture / Prologue
* Honey, Honey
* Money, Money, Money
* Thank You for the Music
* Mamma Mia
* Chiquitita
* Dancing Queen
* Lay All Your Love on Me
* Super Trouper
* Gimme! Gimme! Gimme! (A Man After Midnight)
* The Name of the Game
* Voulez-Vous

### Toinen näytös

* Entr'Acte
* Under Attack
* One of Us
* S.O.S.
* Does Your Mother Know
* Knowing Me, Knowing You
* Our Last Summer
* Slipping Through My Fingers
* The Winner Takes It All
* Take a Chance on Me
* I Do, I Do, I Do, I Do, I Do
* I Have a Dream

### Encore
* Mamma Mia
* Dancing Queen
* Waterloo

## Rooleissa Suomessa

## Lähteet

## Aiheesta muualla

* Virallinen Mamma Mia! -sivu 
* Mamma Mia! The Musical 
* Virallinen ABBA-sivu 
* Suomenkielinen Mamma Mia! -musikaali
Barysau

**Barysau** (, IPA: [baˈrɨsau̯]) eli **Borisov** (; ) on teollisuuskaupunki ja hallintopiirin keskus Valko-Venäjällä Minskin alueella. Lokakuun 2009 väestönlaskennan mukaan kaupungissa asui 147&nbsp;371 ja ympäröivän maaseudun sisältävässä hallintopiirissä 188&nbsp;142 ihmistä. Barysau on Valko-Venäjän yhdeksänneksi suurin kaupunki ja sijaitsee maanteitse 75 kilometriä maan pääkaupungin Minskin koillispuolella Berezinajoen yläjuoksulla.   

## Historiaa
Kaupunki mainitaan kirjallisissa lähteissä ensimmäisen kerran vuonna 1102. Saksalaiset ovat miehittäneet Barysaun kahdesti: vuosina 1918–1920 ja 1941–1944. Jälkimmäisellä kerralla yli 33&nbsp;000 ihmistä surmattiin kuolemanleireillä kaupungin ympäristössä.

## Liikenneyhteyksiä
Valko-Venäjän läpi moottoritienä kulkeva Varsova–Brest–Minsk–Orša–Moskova-valtatie M1 (E30) sivuaa Barysauta kaupungin eteläpuolella. Vuonna 1871 Brestistä Moskovaan kulkeva rautatie rakennettiin kulkemaan Barysaun kautta. Nykyisin tämä Minsk–Orša-rata haarautuu Oršan jälkeen Vitsebskin kautta Pietariin ja Smolenskin kautta Moskovaan johtaviksi radoiksi. Minskin lähiliikenteen junat pysähtyvät useilla piirin asemilla ja seisakkeilla. Vesireiteistä merkittävin on Berezinajoen ammattiliikenteelle navigoitavalla osuudella Barysausta alaspäin.

## Kulttuuri ja liikunta
Barysau on jalkapalloseura FK BATEn kotikaupunki. 

|Barysaun kaupungin perustaneen ruhtinas Boris Vseslavovitšn patsas ortodoksisen Ylösnousemuksen kirkon (1874) edustalla.
Kuva:Barysau.jpg|Ylösnousemuksen kirkko (1874).
Kuva:Kasciol Naradzennia NPM (Barysau).jpg|Katolinen Pyhän Neitsyt Marian syntymälle omistettu kirkko.
Kuva:Borstadair.jpg|Kaupungin stadion ilmakuvassa.
Kuva:Borisov town stad BATE-Makedonia.JPG|UEFA:n Champions-liigan karsintaottelua BATE–Makedonia.


## Lähteet

## Aiheesta muualla

*Lyhyt kuvaus kaupungista (BYcity.org) 
*Kaupunkikartta (BYcity.org) 
*Katukartta kaupunkiin (tgt.ru)  
*Wikimapia karttalinkki kaupunkiin, kohteiden selitykset pääosin  tai 
* Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Barysaun aseman aikataulut (Valko-Venäjän rautateiden Minskin osasto) 
*Valko-Venäjän juna-aikatauluja  
*Valokuvia kaupungista razima.org 
*Borisov City -kaupunkiportaali borisovcity.net 
*Elektronnyi Borisov -kaupunkiportaali  borisov-e.info
Mazyr

**Mazyr** (, IPA [ma'zɨr]) eli **Mozyr **(, ) on keskikokoinen kaupunki ja hallintopiirin keskus Valko-Venäjän kaakkoisosassa Homelin alueella. Idempänä sijaitsevaan maakuntakeskus Homeliin on maanteitse 131 kilometriä. Pinskiin lännessä on matkaa noin 250 km ja Ukrainan Tšernobyliin kaakossa noin 110 km. Vuoden 2009 väestönlaskennan mukaan Mazyrin kaupungissa asui 108&nbsp;792 ihmistä. Myös ympäröivän maaseudun sisältävän Mazyrin hallintopiirin () asukasluku oli 128&nbsp;817.

Mazyrissä on öljynjalostus-, konepaja- ja elintarviketeollisuutta. N. K. Krupskajan mukaan nimetty Mazyrin valtiollinen pedagoginen instituutti kouluttaa paikkakunnalla opettajia.     

Venäjältä saapuva Družba-öljyputki haarautuu Mazyrissä kahtia: toinen haara jatkaa Ukrainaan, toinen Puolaan. Myös yksi Valko-Venäjältä Ukrainaan johtavista rautateistä kulkee Mazyrin kautta. Valko-Venäjän eteläosia yhdistävä valtatie M10 (Brest–Kobryn–Pinsk–Homel) kulkee yhdeksän kilometrin päässä Mazyrin keskustan pohjoispuolella. 

Dneprin läntinen sivuhaara Pripetjoki kulkee kaupungin koillisosien halki.  

## Lähteet

## Aiheesta muualla

* Mozyr. Summary  
* Tiivis kaupunkikuvaus  (BYcity.org)
* Kaupunkikartta  (BYcity.org)
* WikiMapia karttalinkki kaupunkiin, kohteiden selitykset pääosin  tai  
* Mazurin valtiollinen pedagoginen instituutti   
* Portaali My Mozyr   
* Mozyr aiheinen sivusto 
* freemazyr portaali 
* Valokuvia Mozyrista Radzima.org
Pienimünsterinseisoja

**Pienimünsterinseisoja** () on keskikokoinen, seurallinen ja pitkäkarvainen koirarotu, jota alun perin hyödynnettiin linnunmetsästyksessä. 

## Ulkonäkö
Pienimünsterinseisoja on keskikokoinen, pitkäkarvainen ja seisova lintukoira. Ulkonäölle tyypillistä ovat kevyet liikkeet sekä tunnusomainen, hieman surumielinen ilme. Se soveltuu ruumiinrakenteeltaan metsästyssuorituksiin. Väriltään se on ruskea-valkoinen tai ruskea päistärikkö.

Tyypillisiä piirteitä ovat pitkähapsuinen viirihäntä sekä hapsut korvissa, jaloissa ja mahan alla. Pienimünsterinseisojalla on hieman eripituiset karvat; esimerkiksi raajojen takapuolella on pitkät karvat ja etupuolella lyhyet. Korvat riippuvat ja silmät ovat ruskeat. Ominaista rodulle lisäksi ovat pääosin ruskeat ikenet, huulet ja kirsu sekä mustat kynnet. Säkäkorkeus on uroksilla 52–56 cm ja nartuilla 50–54 cm. 

## Luonne

Pienimünsterinseisojan riistavietti on vahva ja liikunnan tarve suuri. Rotu on nuorena erittäin vilkas, mutta vanhempana vilkkaus vähenee. Koulutus on aloitettava varhain. Pienimünsterinseisojan vainu on yleensä erinomainen. Rotu on sosiaalinen ja valpas. 

## Metsästys

Pienimünsterinseisoja soveltuu monenlaiseen tehtävään metsästyksessä. Vuosisatojen kuluessa rodun seisontaominaisuudet vakiinnutettiin ankaralla jalostusvalinnalla. Päätoimisesti se on seisova lintukoira, joka etsii ja paikantaa riistan maastosta vainunsa avulla. Löydettyään riistan pienimünsterinseisoja jähmettyy paikalleen, minkä jälkeen se käskystä ajaa seisonnan kohteen ylös ja pysähtyy ammunnan ajaksi käskystä paikalleen. Luvan saatuaan se noutaa saaliin talteen.

Pienimünsterinseisojan vahvuuksia ovat luontainen noutohalukkuus, suostuvaisuus vesityöskentelyyn sekä hyvät jäljestystaipumukset. Se on tehokas sorsastuksessa ja opetettavissa myös jäljestäjäksi. Pohjoismaissa pienimünsterinseisojaa on opetettu pienpetoeläinten ja pienien hirvieläinten metsästykseen.

## Lähteet

## Aiheesta muualla

*Kennelliiton rotumääritelmä (pdf)
*Pienimünsterinseisoja Suomen Münsterikerhon sivulla
*Pienimünsterinseisoja  Saksanseisojakerhon sivulla
Lutsk

**Lutsk** (, , ) on kaupunki luoteisessa Ukrainassa. Vuonna 2022 siellä oli noin 215&nbsp;000 asukasta. Se on Volynian alueen ja sen Lutskin piirin hallinnollinen keskus. Ensimmäisen maailmansodan jälkeen Lutsk liitettiin Puolaan. Vuonna 1939 Lutsk liitettiin Molotov–Ribbentrop-sopimuksen perusteella Neuvostoliittoon. Puolalaisia surmattiin, karkotettiin ja lähetettiin työleireille.

## Lähteet
Vinnitsa

**Vinnitsa** voi tarkoittaa seuraavia:

* Vinnytsja (, ), kaupunki Ukrainassa
* Winnica (), maalaiskunta Puolassa

## Katso myös
* Vinnitsy (), kylä ja maalaiskunta Leningradin alueen Podporožjen piirissä Venäjällä
Korsunin Jumalanäiti

**Korsunin Jumalanäidin ikoni** on muunnelma ns. Hellyyden Jumalanäiti -ikonista ja yksi Jerusalemin Jumalanäiti -ikonin johdannaisista. Perimätiedon mukaan tämänkin ikonin alkuperäisen mallin valmisti apostoli ja evankelista Luukas. 

Ikonin historiasta on erilaisia tarinoita. Ikonin nimi viittaa Krimin niemimaan Korsuniin eli Khersonesokseen (nyk. Sevastopolin lähellä), jonka kautta ikonin oletetaan saapuneen Kreikasta Venäjälle vuoden 1000 tienoilla tai 1100-luvulla.

Alkuperäisen Jerusalemin Jumalanäidin ikonin toi Korsunista Kiovaan Korsunissa kasteen ottanut Kiovan ruhtinas Vladimir Suuri vuonna 998, ja sieltä ikoni  joutui edelleen Novgorodiin. Novgorodissa valmistetuista ikonin jäljennöksistä alettiin käyttää nimeä Korsunin Jumalanäidin ikoni. 

Toisen version mukaan ikoni olisi saapunut Korsunin kautta Venäjälle vuonna 1162 Efesoksesta. Ikonin tuonnin oli järjestänyt pyhittäjä Efrosyne Polotskilainen. Matkallaan Polotskin Vapahtajan luostariin ikoni viipyi vuoden Korsunissa ja sai siitä lisänimensä. Myöhemmin 1239 Polotskin ruhtinaan tytär Aleksandra vei ikonin Toropetsiin naidessaan pyhän Aleksanteri Nevskin.

Ortodoksisessa kirkossa  Korsunin Jumalanäidin ikonin muistojuhlaa vietetään lokakuun 9. päivänä.

## Lähteet
*Ortodoksi.net / Korsunin Jumalanäiti
East Anglia

**East Anglia** (vanhentunut ) on alue itäisessä Englannissa. East Anglia käsittää Norfolkin ja Suffolkin sekä löyhemmin Cambridgeshiren ja Essexin. Alueella sijaitsee 1961 perustettu University of East Anglia ja Anglia Ruskin University.

Alue on saanut nimensä anglosaksien Itä-Anglian kuningaskunnan mukaan. Nimi viittaa anglien heimoon, joka oli alkujaan lähtöisin Angelnin alueelta Pohjois-Saksasta. Kuningaskunta käsitti Norfolkin ja Suffolkin, mutta alueen rajat ovat epäselvät. Mercian kuningaskunta valloitti Itä-Anglian kuningaskunnan vuonna 792.

## Lähteet
Yrjö Kokko (kauppaneuvos)

**Yrjö Ensi Kokko** (19. maaliskuuta 1933 Viipuri – 31. toukokuuta 2014 Helsinki) oli suomalainen kauppaneuvos ja urheilujohtaja.

Kokko valmistui ylioppilaaksi Porin Lyseosta 1952 ja ekonomiksi Helsingin kauppakorkeakoulusta 1955.

Kokko työskenteli A-lehdet Oy:ssä vuosina 1962–1990, joista viimeisimmät vuodet hallituksen puheenjohtajana. Muita toimia olivat Aikakauslehtien Liiton pj. vuosina 1972–1982, Helsingin Jalkapalloklubin pj. 1968–1971, Suomen Urheiluliiton pj. 1975–1976, Suomen Olympiakomitean hallituksen jäsen 1975–1976, Helsingin Kisa-Veikkojen pj. 1981–1984 ja SUL:n liittovaltuuston pj. 1981–1984.

Sotilasarvoltaan Kokko oli reservin kapteeni. Kauppaneuvoksen arvonimen Kokko sai vuonna 1983. 

## Lähteet
Dartmoor

**Dartmoor** on nummialue Englannin lounaiskärjessä Devonissa. Alue on pohjois-eteläsuunnassa noin 37 km pitkä ja itä-länsisuunnassa 32 km. Kansallispuistona suojellun alueen pinta-ala on 945 km². Korkein kohta High Willhays on 623 metriä merenpinnan yläpuolella. Dartmoorille ovat ominaisia nummimaisemasta pilkistävät pienet graniittikukkulat. Tyypillistä kasvillisuutta ovat kanervanummet. 

Osia Dartmoorista on käytetty 200 vuotta armeijan ampumaharjoitusalueena. Muu osa on suosittu matkailukohde. Dartmoorissa on paljon historiallisia ja esihistoriallisia kohteita.

Dartmooriin on perinteisesti liitetty erilaisia myyttejä ja kummitustarinoita, ja sitä ovat hyödyntäneet monet kirjailijat, kuten Arthur Conan Doyle ja Agatha Christie. Christie hankki sieltä perheelleen loma-asunnon.

## Lähteet

## Aiheesta muualla
Jaap de Hoop Scheffer

**Jakob (Jaap) Gijsbert de Hoop Scheffer** (s. 3. huhtikuuta 1948 Amsterdam) on hollantilainen poliitikko, joka toimi vuosina 2004−2009 Naton 11. pääsihteerinä.

## Opinnot ja työura
Amsterdamissa syntynyt de Hoop Scheffer opiskeli lakia Leidenin yliopistossa ja valmistui vuonna 1974. Suoritettuaan asepalveluksensa 1974–1976 ilmavoimissa hän aloitti työt Alankomaiden ulkoministeriössä. Ministeriön palveluksessa de Hoop Scheffer työskenteli vuosina 1976&ndash;1986. Ensimmäiset kaksi vuotta de Hoop Scheffer oli töissä Alankomaiden suurlähetystössä Ghanan pääkaupungissa Accrassa, minkä jälkeen hän toimi Alankomaiden delegaatiossa Naton päämajassa Brysselissä vuoteen 1980.

## Poliittinen ura
Alun perin de Hoop Scheffer vaikutti Demokraatit 66 -puolueessa (*Democraten 66*), mutta liittyi vuonna 1982 kristillisdemokraattiseen puolueeseen (CDA). Vuoden 1986 vaaleissa de Hoop Scheffer tuli valituksi parlamenttiin. Vuosina 1997−2001 hän toimi oppositiossa olleen CDA:n puheenjohtajana.

Kun vuonna 2002 vaalien ehdokkaita valittiin, de Hoop Schefferin puheenjohtajuudesta tuli epävakaa, minkä seurauksena hän erosi tehtävästään. Häntä seurasi puheenjohtajana Jan Peter Balkenende, jonka johdolla kristillisdemokraatit voitti vaalit ja uusi pääministeri Balkenende nimitti de Hoop Schefferin ulkoministeriksi. Hallitus joutui kuitenkin pian eroamaan, mutta de Hoop Scheffer sai jatkaa ja toimi ulkoministerinä vuoden 2003 loppuun. Alankomaat piti vuonna 2003 hallussaan Euroopan turvallisuus- ja yhteistyöjärjestön (Etyj) puheenjohtajan tehtävää, jolloin de Hoop Scheffer toimi järjestön puheenjohtajana.

De Hoop Scheffer seurasi brittiläistä George Robertsonia Naton pääsihteerinä vuoden 2004 alusta. Aloittaessaan pääsihteerinä de Hoop Scheffer kertoi pitävänsä tärkeimpinä tehtävinään muun muassa järjestön seitsemän uuden jäsenmaan sulavan liittymisen varmistamista ja Euroopan ja Pohjois-Amerikan välisen dialogin kehittämistä. Hän nosti esille myös Afganistanin Naton päähaasteena. Kansainvälisellä yhteisöllä ja Natolla ei hänen mukaansa ollut varaa epäonnistua maan vakauttamisessa. Naton kumppanuudet ja järjestön suhteet Euroopan unionin kanssa olivat myös de Hoop Schefferin mukaan tärkeitä.

De Hoop Schefferin nelivuotisen toimikauden jälkeen hänen seuraajakseen valittiin 4. huhtikuuta 2009 tanskalainen Anders Fogh Rasmussen.

## Yksityiselämä
De Hoop Scheffer puhuu hollannin lisäksi englantia, saksaa ja ranskaa. Hänen puolisonsa Jeannine de Hoop Scheffer-van Oorschot on ranskanopettaja. Yhdessä heillä on kaksi tytärtä.

## Lähteet

## Aiheesta muualla
Lysytšansk

**Lysytšansk** (, , Lisitšansk) on kaupunki Donetsjoen varrella Luhanskin alueella Ukrainan Itä-osassa. Kaupunki sijaitsee 90 kilometriä Luhanskista luoteeseen. Kesän 2020 aluehallinnollisessa uudistuksessa Lysytšansk liitettiin osaksi Siverskodonetskin piiriä. Kaupunki joutui heinäkuun 2022 alussa Venäjän asevoimien miehittämäksi.

Vuonna 2021 Lysytšanskissa asui 95&nbsp;031 asukasta. Vuonna 2001 Lysytšanskin väkiluku oli 115&nbsp;229 ja koko kaupunkipiirin 133&nbsp;140. Tuolloin asukkaista etnisesti ukrainalaisia oli 66,7 prosenttia, venäläisiä 30,5 prosenttia ja valkovenäläisiä 1 prosentti. Lysytšanskin kaupunkipiiriin kuuluivat tuolloin myös Novodružeskin (per. 1935; 6&nbsp;806 as./2021) ja Pryvilljan (per. 1753; 6&nbsp;679 as./ 2021) pikkukaupungit. 

Tammikuun keskilämpötila on -6,6 ja heinäkuun +21,8 celsiusastetta. Keskimääräinen vuosisademäärä on 494 millimetriä.

Seudulla on ollut ihmisasutusta jo ennen, kuin nykyinen asutus on perustettu vuonna 1710. Vuonna 1721 siellä aloitettiin hiilikaivostoiminta ensimmäisenä koko Donetsin laakion alueella. Vuonna 1917 alue tuli osaksi Neuvostoliittoa, ja vuonna 1938 se sai kaupunkioikeudet. Nykyisin kaupungin elinkeinoihin kuuluvat hiilikaivosten lisäksi hiilen muuttaminen kaasuksi maan alla, kemianteollisuus ja lasinvalmistus. Öljynjalostamo Linos avattiin 1970-luvulla. Venäläinen TNK osti sen vuonna 2000. Vuonna 2001 se tuotti kolmanneksen Ukrainassa jalostetusta öljysta.

Venäjän hyökkäyssodassa (2022–) kaupungista käytiin ankaria taisteluja. Venäjän asevoimat miehittivät kaupungin heinäkuussa 2022.


City Executive Committee, Lisichansk (03).jpg|Kaupungintalo.
ВокзалЛисичанськ2016-08.jpg|Rautatieasema.
LysychanskMC4.jpg|Eräs kaupungin kirkoista.
Museum of the History of the Coal Industry Lisichansk Stone-Coal District (03).jpg|Lysytšanskin hiilialueen historian museo. 
ПК ім. В. М. Сосюри (Лисичанськ, 12-10-2020).jpg|Kulttuuritalo.
44-118-0031,Гірничий технікум (мур.),1953, Лисичанськ, пр-т Перемоги, 84.jpg|Valtion kaivos- ja teollisuusalan oppilaitos.
Lysychansk 16.jpg|Itä-Ukrainan sodassa 2014 vaurioitunut rakennus.
Melnykov coal mine in Lysychansk 006.jpg|Melnykovin hiilikaivos.
Шахта20210108.jpg|Pryvilljan hiilikaivos.
З-дПролетарій(2020-04-29).jpg|Teollisuutta.
Troops of pro-Russian separatist forces advance towards Lisichansk.png|Venäjän tai sen nukkevaltioiden taistelijoita lähestymässä Lysytšanskia kesäkuussa 2022.

## Lähteet

## Aiheesta muualla
Kyliste

**KYliste** on  Turun kauppatieteiden ylioppilaat ry:n eli Turun KY:n julkaisema opiskelijalehti, jonka ensimmäinen numero julkaistiin 28. huhtikuuta 1974. Lehden kohderyhmään kuuluu yhteensä noin 2300kauppatieteiden opiskelijaa, noin 350 henkilökunnan edustajaa sekä monia muitaturkulaisia opiskelijoita, alumneja ja sidosryhmien edustajia. Lehteä jaetaan Turun kauppakorkeakoululla, jonka lisäksi KYliste julkaistaan myös sähköisenä Issuussa. 

Päätoimittajina ja taittovastaavina toimivat keväällä 2018 Lisette Jaakola ja Venla Kokkomäki. Edellisiä päätoimittajia ovat olleet Ilona Häsänen, Henna Kainulainen ja Karoliina Rajala. Taittovastaavina ovat toimineet Varpu Somersalo, Ida Haapanen ja Miika Tiainen. Aikaisemmin KYlisteen päätoimittaja oli myös taittovastuussa, jolloin päätoimittajina toimivat muiden muassa Sara Lehtinen, Pia Rawlins ja Ville Nurminen.

Vuodesta 2019 lehden toimituksesta on vastannut Turun KY:n viestintätiimi. Aiemmin vastuu lehden toimittamisesta on ollut päätoimittaja- ja taittovastaavaparin lisäksi Turun KY:n Media-Klubilla sekä PR-toimikunnalla.
George Robertson

**George Islay MacNeill Robertson**, **Paroni Robertson of Port Ellen** (s. 12. huhtikuuta 1946 Port Ellen, Islay, Skotlanti) oli Naton pääsihteeri vuosina 1999–2004.

Robertson oli kuusi kertaa Britannian alahuoneessa Työväenpuolueen edustajana 1978–1999. Hän toimi Britannian puolustusministerinä vuosina 1997–1999. Hänet nimitettiin toukokuussa 1997 hänen majesteettinsa valtaneuvostoon. Vuonna 1999 hän sai paronin aatelisarvon.

George Robertson sai 12. marraskuuta 2003 Yhdysvaltain korkeimman siviilimitalin eli Presidential Medal of Freedomin ja 30. marraskuuta vuonna 2004 Thistlen ritarikunnan arvon.

Robertson on Länsi-Venäjällä toimivan TNK-BP:n johtokunnan varapuheenjohtaja.

## Aiheesta muualla

* NATO Secretary General The Rt. Hon. Lord Robertson of Port Ellen (NATO.int)
Sergio Balanzino

**Sergio Silvio Balanzino** (20. kesäkuuta 1934 Bologna, Italia – 25. helmikuuta 2018) oli italialainen diplomaatti.

Balanzino opiskeli lakia Rooman yliopistossa ennen kuin meni töihin Italian ulkoministeriöön 1958. Balanzino oli suurlähettiläs Kanadassa vuosina 1990&ndash;1994. Balanzino oli Naton virkaatekevä pääsihteeri vuonna 1994 ja 1995. Ensimmäisen kerran hän seurasi saksalaista Manfred Wörneria, joka erosi syövän vuoksi ja toisen kerran belgialaista Wily Cleasea joka erosi korruptioskandaalin vuoksi. Balanzinon seuraajaksi nousi 5. joulukuuta 1995 espanjalainen Javier Solana.

Balanzino opetti Loyola University Chicago Rome Centerissä Roomassa.

## Lähteet
Caseyn lause

Geometriassa **Caseyn lause** kuuluu seuraavasti: Olkoon *C<sub>1</sub>*, *C<sub>2</sub>*, *C<sub>3</sub>*, *C<sub>4</sub>* neljä ympyrää, jotka sivuavat annettua ympyrää *C* kaikki joko sisä- tai ulkopuolelta. Kuvatkoon *t<sub>i,j</sub>, 1&le;i,j&le;4* ympyröiden *C<sub>i</sub>* ja *C<sub>j</sub>* sen janan pituutta, joka saadaan, kun piirretään ympyröille *C<sub>i</sub>* ja *C<sub>j</sub>* yhteinen tangentti ja joilla ympyrät *C<sub>i</sub>* ja *C<sub>j</sub>* ovat samalla puolelle tangenttia, ja valitaan janan päätepisteiksi tangentin sivuamispisteet *C<sub>i</sub>*:n ja *C<sub>j</sub>*:n kanssa. Tällöin on voimassa
t_{1,2}t_{3,4}+t_{2,3}t_{1,4}=t_{1,3}t_{2,4}. Edelleen, jos ympyröille *C<sub>1</sub>*, *C<sub>2</sub>*, *C<sub>3</sub>* ja *C<sub>4</sub>* on voimassa \pm t_{1,2}t_{3,4}\pm t_{2,3}t_{1,4}\pm t_{1,3}t_{2,4}=0 joillakin valinnoilla *+* ja *-*, on olemassa ympyrä, joka sivuaa kaikkia neljää ympyrää joko sisä- tai ulkopuolisesti. Lauseen todistuksen toinen suunta on esitetty artikkelissa  ja toinen artikkelissa 

Wigand on yleistänyt Caseyn lausetta seuraavalla tuloksellaan: Olkoon annettu säännöllinen *n*-kulmio, missä *n* on pariton ja olkoon monikulmion sivut *v<sub>1</sub>,...,v<sub>n</sub>* ja *C* monikulmion ympäri piirretty ympyrä. Piirretään jokaiselle *v<sub>i</sub>* ympyrä, joka sivuaa sisäpuolelta *v<sub>i</sub>*:tä ja *C*:tä ja oletetaan, että näin piirretyillä ympyröillä on sama säde. Olkoon *P* mielivaltainen piste *v<sub>1</sub>*:tä ja *v<sub>n</sub>*:ää yhdistävällä pienemmällä ympyrän kehällä ja olkoon *t<sub>i</sub>* janan *P*:stä ympyrälle *C* pisteeseen *v<sub>i</sub>*, pituus. Tällöin
\sum_{i=1}^n (-1)^it_i=0.

Kuva:Casey anim.gif|Animaatio, jossa neljän ympyrän säteet ovat erisuuret
Kuva:Theorem of casey1.png|Neljä ympyrää sivuavat kaikki viidettä ympyrää ulkoisesti
Kuva:Theorem of casey2.png|Neljä ympyrää sivuavat kaikki viidettä ympyrää sisäisesti
Kuva:Theorem of casey6.png|Kolme ympyrää sivuavat viidettä ympyrää sisäisesti ja yksi ulkoisesti
Kuva:Theorem of casey4.png|Teoreeman laajennus, jossa neljällä ympyrällä on yhteinen leikkauspiste
Kuva:Theorem of casey7.png|Teoreeman laajennus, jossa neljällä ympyrällä on yhteinen tangentti
Kuva:Sangaku-casey.svg|Sangaku-Casey-probleema vuonna 1874 Japanissa esitetyssä muodossa

## Lähteet

## Aiheesta muualla
*Konhauser, Velleman, Wagon: Which Way Did the Bicycle Go
*Stanley Rabinowitz, Ptolemy's Legacy, MathPro Press
*Shailes Shirali, On The Generalized Ptolemy Theorem
* http://mathworld.wolfram.com/CaseysTheorem.html